Manyi en verskeie ander direkteure doen ’n beroep op die hof om die maatskappy te likwideer en om só van die belange van sy krediteure en sommige van sy belanghebbendes te beskerm.
“Ek en die aansoekers het toe ons die maatskappy gekoop het, geglo ons kon weer vertroue in die mark herstel en aan TNA Media die geleentheid gee om finansieel te herstel en weer winsgewend te word soos wat hy voorheen was,” sê hy.
Die maatskappy is teen ’n verlies van R4,57 miljoen bedryf toe Manyi dit in Augustus 2017 gekoop het.
Manyi het toe gesê dit was omdat sy primêre kliënte wat die regering en semistaatsondernemings insluit, nie in die feestyd adverteer nie.
Manyi verduidelik in die verklaring dat die negatiewe persepsie oor die vorige eienaars, die Guptas, ook die maatskappy se finansies negatief beïnvloed het.